Dones a escena en la dansa urbana
2023-03-19 18:00 - 19:00 (Europe/Madrid) | La Cate, Ronda Arolas, 4, Figueres, Girona, 17600, Espanya
DONES A ESCENA EN LA DANSA URBANA
HOP Festival
Diumenge 19 de març, 18 h
Sala La Cate
Dansa
—
Propostes de dansa creades i interpretades per dones artistes referents en el panorama de la dansa urbana nacional, que hi mostraran el seu univers creatiu. Hi haurà un debat posterior amb les creadores sobre les dificultats i reptes que afronten les dones i identitats dissidents en el món de les danses urbanes.

Actuacions i debat sobre el paper de les dones a l’escena de les danses urbanes.

Proposta inclosa en el marc de les activitats programades amb motiu del Dia Internacional de les Dones (8 de març).

8 €. Venda d’entrades a la taquilla del Teatre Municipal el Jardí, a www.figueresaescena.cat i, el mateix dia de la funció, a la taquilla de La Cate.

Interpretació: A determinar | Moderadora: Sandra Jurado | Producció: Median T la Danza i el HOP

Scratch
2023-03-25 20:00 - 21:00
SCRATCH
A.K.A. Teatro
Dissabte 25 de març, 20 h
Sala La Cate
Teatre
—
A Scratch una DJ ens explicarà, a ritme de sessió de música electrònica, el seu món i les seves experiències. Veurem com és el seu dia a dia, tant en el món de la nit com a casa seva amb la seva parella. I descobrirem el seu anhel més amagat: tornar a tocar la guitarra, tenir la seva pròpia veu, ser compositora indie. Posarà en conflicte les conseqüències de l’exposició social, els pactes dels flirtejos de la nit, els límits permesos a les dones en la sexualitat i la seducció, i els possibles malentesos, dubtes i contradiccions en les decisions pròpies.

Els creadors d’A.K.A. tornen amb les vivències d’una DJ per apropar-se al públic, especialment al jove, a partir d’un monòleg que posa el punt de mira en els pactes del desig, la simulació dels nostres estats anímics i la sexualitat permesa a la dona.

Proposta inclosa en el marc de les activitats programades amb motiu del Dia Internacional de les Dones (8 de març).

12 €. Venda d’entrades a la taquilla del Teatre Municipal el Jardí, a www.figueresaescena.cat i, el mateix dia de la funció, a la taquilla de La Cate.

Interpretació: Clara Mingueza | Autoria: Daniel J. Meyer | Direcció: Montse Rodríguez Clusella | Composició musical: Paula Jornet | Producció: A.K.A. Teatro | Durada: 1 h 20 min
